Kynningarbréf - Dæmi

**Nafn fyrirtækis**

**Bt. Mannauðsstjóri/yfirmaður**

**Heimilisfang**

**Póstnr, Staður**

Staður, dd. mm. ár

Sæl Guðrún

Ég sæki um starf kaffibarþjóns hjá *Kaffi og baunum* sem ég sá auglýst á www.visir.is þann 02.01.2017. Starfið finnst mér mjög spennandi og sé að reynsla mín af starfi kaffibarþjóns í London ætti að geta nýst ykkur vel.

Ég hef glaðlega framkomu og ríka þjónustulund sem hefur nýst mér vel í starfi. Ég elska að vinna á kaffihúsum þar sem ég get snúist i kring um viðskiptavini og notað þá fagmennsku sem ég hef tileinkað mér eftir að hafa sótt ýmis námskeið um kaffiframreiðslu og þjónustu. Ég hef verið farsæl í starfi og er skemmtilegur og traustur starfskraftur. Mér líkar vel að hafa mikið að gera og vera á hreyfingu í vinnunni enda almennt talin dugleg og framtakssöm. Ég tala mjög góða ensku eftir dvölina í London og skil einfaldar fyrirspurnir tengdar kaffihúsamenningu á norðurlandamálum og þýsku. Auk þessa hef ég verið að bæta við þekkingu mína á kaffi, bæði ræktun og framleiðslu, en það er áhugamál hjá mér.

*Kaffi og baunir* finnst mér mjög áhugavert fyrirtæki því ég hef heyrt að þar sé gott að starfa og að ímynd þess sé sterk á kaffihúsamarkaðnum. Ég vona því innilega að ég fái tækifæri til að kynna mig betur í viðtali hjá ykkur.

Með kærri kveðju,

Jóna J. Jónsdóttir